Tatoeba sentences — language code: ber
Abrid yesgesser, teddun ttaḍsan ɣas ma ɣef wudmawen-nsen banen-d ɛyan nezzeh.
Refden-d ɣef tuyat-nsen ijga.
Tal tarbaɛt n tlata n yirgazen tɛebba-d yiwen n ujgu, yiwen deg-sen ɣer sdat, yiwen ɣer deffir, aneggaru deg tlemmast.
Tlata n yijga i yettemḍafaren deg ubrid yeččuren d ikeddran.
Ihi tẓa n medden i d-idhan s taluf-a n uɛebbi n yijga ma d semmus-nniḍen uwin-d yid-sen allalen n uqedder d ugzam n usɣar am icuqar d tgelziyam d tmenčarin.
Tarbaɛt yeɛyan ad tt-tesseɛfu tayeḍ alamma uwḍen ɣer taddart anda yella uxxam n Dda Meqqran.
Ajemmaɛ n lmal n taddart n Tɣalaḍt meqqer.
Yal axxam yekki deg-s s yiwen n yixef neɣ ugar.
Ilemẓiyen n taddart kessen s nnuba almend n umḍan n waxfiwen i sɛant twaculin-nsen.
Ma ɣur-sent yiwen n yixef n lmal am taɣaḍt neɣ tixsi d tayessawt n yiwen n wass, ma ɣur-sent sin waxfiwen d tayessawt n sin wussan atg...
Imeksawen iwimi d-tuweḍ nnuba ttnekkaren-d zik send tafrara.
Ttɛeddayen-d ɣef yixxamen si tama wadda alamma d tin n ufella n taddart.
Yidir d Leḥlu d nnuba-nsen, yal yiwen iɛleq-d leǧbira n wusran anda i d-iger aɣrum aquran d kra n yiniɣman d zzit n uzemmur.
Yal axxam iɣef d-kkan berrun-d wa i taɣaḍt wayeḍ i txsi d warraw-is.
Asɣar n uẓebbuj aquran deg ufus ayeffus yis-s sɛukkuzen neɣ ttwehhin ɣer wulli ad d-uɣalent s abrid ma ffɣent-t.
Leḥlu yezwar sdat n tqeḍɛit, ma d Yidir d sin yiḍan ggran.
Aydi yetturebban yeẓẓwer i tyessawt, yessen ad d-yerr izimer neɣ iɣid ma yeɛzel ɣef tqeḍɛit ma ulac ad t-izuɣer wuccen ɣer yiɣẓer ad t-yečč.
Mi ara awḍen yimeksawen ɣer wadeg anida ara ikes lmal, ttserriḥen i tɣeṭṭen d wulli ad calint akken ad d-nadint ɣef yimɣi i iḥemmlent ad t-ččent.
Rrbiɛ yegget acku deg tsemhuyt n tefsut i nella.
Imeksawen ad d-bedden mebɛid ad ttɛassan ma ur d-ixutel wuccen iɣid neɣ ma ur yewḥil ara yizimer deg yinijel.
Kra yekka wass d tagi i d lxedma-nsen.
Imdanen imeksawen ssexdamen allen-nsen deg tyessawt ma d iḍan imeksawen ssexdamen allen d wanzaren-nsen, seg wanda i d-tejba rriḥa n wuccen ad tt-mmagren s useglef.
Biccuḥ, akken i as-qqaren warrac, yeḥṣa ur yezmir ara i uqjun, dɣa ad yerwel d taffugt.
Maca ala tuɣalin ara d-yuɣal, wissen kan melmi.
Ad yeǧǧ alamma yeɣfel uydi ad yeḥweṣ izimer amecṭuḥ, ad t-yawi ɣer wabɛaḍ icudax ad t-yečč deg lisser.
Ḥacama kan dayen wanag imeksawen d yiḍan ur yettɛedday ara fell-asen uzaylal, aɣfal ur t-ssinen, zgan dima ukin.
Kra yeḍran sdat-sen ɣef tiṭ-nsen.
Ččan-as wuccanen tixsi i umeksa.
Yečča-as wuccen tixsi i umeksa.
Izimer-nni d uccen i t-yeččan.
Mi d-yeḥḍer yiḍ, yeggar umeksa lmal-is s asensu.
Aqḍar, deg unebdu, ikes deg udrar.
Mi lliɣ meẓẓiyeɣ, ksiɣ.
Ttidiren Leqbayel s tfellaḥt d ttrebga n lmal.
Yemla-as amek ara yeddu deg tudert-is.
Yemla-as amek ara teddu deg tudert-is.
Yemla-asen amek ara ddun deg tudert-nsen.
Yemla-asent amek ara ddunt deg tudert-nsent.
Mliɣ-as amek ara yeddu deg tudert-is.
Mliɣ-ak amek ara tedduḍ deg tudert-ik.
Mliɣ-am amek ara tedduḍ deg tudert-im.
Mliɣ-awen amek ara teddum deg tudert-nwen.
Mliɣ-awent amek ara teddumt deg tudert-nwent.
Mliɣ-asen amek ara ddun deg tudert-nsen.
Mliɣ-asent amek ara ddunt deg tudert-nsent.
Yewwet-ik wugur teɣliḍ.
Yewwet-ikem wugur teɣliḍ.